b'\n_START_ARTICLE_\nBalio Dvariono konkursas\n_START_PARAGRAPH_\nBalio Dvariono konkursas\xc2\xa0\xe2\x80\x93 jaun\xc5\xb3j\xc5\xb3 muzikos atlik\xc4\x97j\xc5\xb3 konkursas Lietuvoje. Konkursas rengiamas nacionaliniu ir tarptautiniu mastu. Nacionaliniame konkurse gali dalyvauti jaunieji pianistai ir stygininkai (iki 20\xc2\xa0m. am\xc5\xbeiaus), tarptautiniame konkurse\xc2\xa0\xe2\x80\x93 jaunieji pianistai ir smuikininkai (iki 20\xc2\xa0m. am\xc5\xbeiaus). Nacionalinis konkursas rengiamas kas dvejus metus, tarptautinis\xc2\xa0\xe2\x80\x93 kas ketverius metus. 2016\xc2\xa0m. vasario 5\xe2\x80\x9314 d. vyko XIX nacionalinis Balio Dvariono jaun\xc5\xb3j\xc5\xb3 pianist\xc5\xb3 ir styginink\xc5\xb3 konkursas, baland\xc5\xbeio 23\xe2\x80\x9330 d. vyko X tarptautinis Balio Dvariono jaun\xc5\xb3j\xc5\xb3 pianist\xc5\xb3 ir smuikinink\xc5\xb3 konkursas._NEWLINE_Tarptautin\xc4\xaf konkurs\xc4\x85 2016\xc2\xa0m. organizavo V\xc5\xa1\xc4\xae Nat\xc5\xb3 knygynas, pagrindiniai konkurso r\xc4\x97m\xc4\x97jai: Lietuvos kult\xc5\xabros taryba ir Lietuvos kult\xc5\xabros ministerija. 2016\xc2\xa0m. nacionalinio Balio Dvariono konkurso organizatoriai: Balio Dvariono labdaros ir paramos fondas, Vilniaus Balio Dvariono de\xc5\xa1imtmet\xc4\x97 muzikos mokykla, Klaip\xc4\x97dos Stasio \xc5\xa0imkaus konservatorija, Klaip\xc4\x97dos universiteto Men\xc5\xb3 akademija, Vytauto Did\xc5\xbeiojo Universiteto Muzikos akademija, Kauno Juozo Gruod\xc5\xbeio konservatorija.\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 Nacionalinis Balio Dvariono jaun\xc5\xb3j\xc5\xb3 pianist\xc5\xb3 ir styginink\xc5\xb3 konkursas surengtas Aldonos Smilgait\xc4\x97s\xe2\x80\x93Dvarionien\xc4\x97s, Juliaus Andrejevo ir Aleksandro Jurgelionio iniciatyva 1974\xc2\xa0m. Pirm\xc4\x85j\xc4\xaf tarptautin\xc4\xaf Balio Dvariono jaun\xc5\xb3j\xc5\xb3 pianist\xc5\xb3 ir smuikinink\xc5\xb3 konkurs\xc4\x85 1989\xc2\xa0m. suorganizavo Lietuvos muzik\xc5\xb3 draugija.'